Vniuersis præsentes litteras inspecturis. Nos Frater Guillelmus permissione diuina humilis Abbas Monasterij sancti Ioannis Reomaensis Lingonensis Diœcesis, Ordinis sancti Benedicti, Salutem in Domino. Notum facimus, quòd precibus totius nostri Conuentus, Administratorum dicti nostri Monasterij, Priorúmque omnium Prioratuum nostrorum in Capitulo nostro generali in crastino festi beatissimi Ioannis patroni nostri, vt moris est, celebrato, ob hoc  alia negotia Ecclesiæ, seu Monasterij nostri antedicti expedienda specialiter congregatorum, nobis humiliter, vnanimiter,  concorditer supplicantium, vt in dicto nostro Monasterio certum numerum Monachorum statueremus, tanquam iustis, rationabilibus, iuríque consonis inclinati, facultatibus,  redditibus Monasterij nostri antedicti, administrationúmque omnium eiusdem nunc  pro tempore futuro existentibus, oneribus incumbentibus, ac etiam expensis in eisdem necessariò faciendis diligenter inspectis. Supplicationibus  rogationibus Regum, Principum, Baronum, Prælatorum,  aliorum Superiorum nostrorum nobis sæpissimè porrectis insuper consideratis, quibus, vt deteriùs euitemus, iuráque nostri Monasterij illibata seruare valeamus, obtemperare nos oportet, Monasterium  administrationes antedictas in receptione, seu tractatione multitudinis Monachorum multipliciter prægrauando. Necnon obuentionibus  litibus nostris Monasterio  administrationibus prædictis quotidie excrescentibus incessanter. Statuimus  ordinamus cum prædictis tractatu habito diligenti, consensúque eorundem expresso interueniente de cætero numerum triginta Monachorum in iam dicto nostro Monasterio residentium,  non ampliorem permansurum, minorem verò numerum propter hoc non excludendo, saluo tamen iure omnium superiorum nostrorum. Promittentes nos pro nobis,  successoribus nostris Abbatibus dicti Monasterij sub voto Religionis nostræ dictum numerum Monachorum non augmentare, sed ipsum, vt præfertur, in posterum obseruare, inuiolabilitérque tenere. Nobis tamen  successoribus nostris sine consensu dicti nostri Conuentus seu alterius cuiuscunque creandi, seu faciendi Monachos quotiescunque casus euenerit, potestate plenariâ reseruatâ. In quorum omnium  singulorum præmissorum testimonium sigillum nostrum magnum duximus apponendum vnà cum sigillo prædicti nostri Conuentus, quod ad maiorem corroborationem  firmitatem requisiuimus,  obtinuimus apponi. Et nos Conuentus prædictus sigillum nostrum ad requisitionem dicti Domini Abbatis cum sigillo suo præsentibus his apposito duximus apponendum. Datum die  Capitulo prædictis anno Domini millesimo trecentesimo quadragesimo-sexto.